Author: Vancelova
Last saved by: Ostrochovska

Materiál na rokovanie pre Mestské zastupiteľstvo v Žiline

Žiadosť o nenávratný finančný príspevok z Regionálneho operačného programu, opatrenia 1.1 - infraštruktúry vzdelávania (výzva na rok 2009) pre projekt 
„Rekonštrukcia a modernizácia Základnej školy s materskou školou, Školská 49, Žilina za účelom zníženia energetickej náročnosti a zvýšenia jej kapacity“

Materiál obsahuje:

Návrh na uznesenie
Dôvodovú správu
Vlastný materiál – projekt - „Rekonštrukcia a modernizácia Základnej školy                           s materskou školou, Školská 49, Žilina za účelom zníženia energetickej náročnosti                 a zvýšenia jej kapacity“

Predkladá:

Ing. Viliam Mikuláš,
prednosta Mestského úradu v Žiline

Vypracoval: 

Ing. Pavel Požoni
zástupca prednostu Mestského úradu v Žiline

V Žiline, dňa 12. júna 2009

UZNESENIE MESTSKÉHO ZASTUPITEĽSTVA V ŽILINE

Uznesenie č. _________/ 2009

Mestské zastupiteľstvo v Žiline

ruší

uznesenie č. 59/2009 z 21. zasadnutia Mestského zastupiteľstva v Žiline, konaného dňa 27. 04. 2009 

   II.            schvaľuje

predloženie žiadosti o NFP v rámci výzvy ROP-1.1-2009/01 Regionálneho operačného programu za účelom realizácie projektu „Rekonštrukcia                                    a modernizácia Základnej školy s materskou školou, Školská 49, Žilina za účelom zníženia energetickej náročnosti a zvýšenia jej kapacity“, ktorého ciele sú v súlade s platným územným plánom mesta a platným Programom hospodárskeho a sociálneho rozvoja mesta;

zabezpečenie realizácie projektu mestom Žilina po schválení žiadosti o nenávratný finančný príspevok;

financovanie projektu vo výške 5 % z celkových oprávnených výdavkov na projekt, t.j. vo výške 49 840,79 EUR (1 501 503,64 SKK).

Dôvodová správa

V súvislosti s prípravou projektov Vám opätovne predkladáme tento iniciatívny materiál a to v nadväznosti na novú podmienku MVRR SR, aby Mestské zastupiteľstvo schválilo predloženie žiadosti o NFP, zabezpečenie realizácie a financovanie projektu až po zverejnení výzvy ministerstvom, t. j. po 4. máji 2009. Je preto potrebné zrušiť pôvodné uznesenie č. 59/2009 z 21. zasadnutia MZ v Žiline, konaného dňa 27. 04. 2009 a predkladané uznesenie schváliť pre potreby žiadosti o NFP.

Projekt na rekonštrukciu školy v Závodí bol podaný aj do prvej výzvy ROP, avšak neprešiel, v prepracovanej podobe bude preto podaný opätovne. 

Navrhnuté uznesenie tvorí povinnú prílohu žiadosti o NFP pripravovaného projektu, a preto je potrebné ho schváliť do termínu podania žiadosti na MVRR.

Po schválení žiadosti o poskytnutie nenávratného finančného príspevku je mesto Žilina pripravené zabezpečiť realizáciu uvedeného projektu.
Predkladaný návrh na realizáciu projektu je v súlade s výzvou MVRR – ROP – OP 1.1, s platným územným plánom mesta, so súčasne platným Programom hospodárskeho a sociálneho rozvoja mesta Žilina a so strednodobými prioritami mesta.

Projekt do  ROP – OP 1.1 - „Rekonštrukcia a modernizácia Základnej školy                                 s materskou školou, Školská 49, Žilina za účelom zníženia energetickej náročnosti                       a zvýšenia jej kapacity“

Projekt s názvom „Rekonštrukcia a modernizácia Základnej školy s materskou školou, Školská 49, Žilina za účelom zníženia energetickej náročnosti a zvýšenia jej kapacity“ zabezpečí výmenu okien, zateplenie budov školy, vybavenie špeciálnych učební a výmenu vnútorných zariadení školy, čo povedie k zvýšeniu energetickej hospodárnosti prevádzky školského zariadenia a k zvýšeniu kvality vyučovacieho procesu v tejto                       už 49 rokov fungujúcej škole.  

Celkové oprávnené výdavky projektu predstavujú 996 815,82 EUR                     (30 030 073,39 SKK). Mesto Žilina sa bude podieľať na spolufinancovaní vo výške 5 % z celkových oprávnených výdavkov, čo predstavuje 49 840,79 EUR (1 501 503,64 SKK). vlastných finančných prostriedkov. Projekt bude podaný 29. 7. 2009. V prípade, že bude projekt schválený, predpokladaným začiatkom realizácie projektu bude jar 2010.

Fiškálny dopad na rozpočet mesta je  49 840,79 EUR (1 501 503,64 SKK).